SET ฟื้นตัวตามตลาดหุ้นสหรัฐฯ-ราคาน้ำมันเก็บ 31 หุ้นเด็ด เป้ากองทุน-ต้นปีหน้ามาแรง
นักวิเคราะห์มองดัชนีหุ้นไทยวันนี้มีโอกาสปรับขึ้นตามตลาดต่างประเทศและราคาน้ำมันตลาดโลก ขณะที่คาดว่าจะมีแรงซื้อในหุ้นกลุ่มที่เป็นเป้าหมายของกองทุนช่วยหนุนการฟื้นตัวของดัชนี อย่างไรก็ตาม คาดว่าปริมาณการซื้อขายจะเบาบางในวันสุดท้ายของปี กลยุทธ์การลงทุนทยอยสะสมหุ้นที่คาดจะ Outperform ในช่วงไตรมาสแรกของปี 2559
30 ธ.ค. 2558

ข่าวหุ้นธุรกิจออนไลน์รายงาน เช้านี้ ณ เวลา 9.16 น. ค่าเงินบาทอยู่ที่ 36.07 บาทต่อเหรียญ ขณะที่ตลาดหุ้นเอเชียปรับตัวขึ้นเนื่องจากนักลงทุนเข้าซื้อหุ้นกลุ่มเทคโนโลยีและกลุ่มการเงินอย่างคึกคัก หลังตลาดหุ้นสหรัฐและยุโรปปิดตลาดพุ่งขึ้นแข็งแกร่งเมื่อคืนนี้
นักวิเคราะห์มองดัชนีหุ้นไทยวันนี้มีโอกาสปรับขึ้นตามตลาดต่างประเทศและราคาน้ำมันตลาดโลก ขณะที่คาดว่าจะมีแรงซื้อในหุ้นกลุ่มที่เป็นเป้าหมายของกองทุนช่วยหนุนการฟื้นตัวของดัชนี อย่างไรก็ตาม คาดว่าปริมาณการซื้อขายจะเบาบางในวันสุดท้ายของปี กลยุทธ์การลงทุนทยอยสะสมหุ้นที่คาดจะ Outperform ในช่วงไตรมาสแรกของปี 2559
หุ้นเด่นเลือก BLA-ADVANC-SCC-SCCC-TASCO-TISCO-COM7-CENTEL-BEAUTY-HMPRO-ROBINS-TOP-IRPC-STEC-QH-SEAFCO-AOT-AAV-BA-BDMS-BH-SMPC-BEAUTY-ERW-BBL-BRR-LH-CPF-EA-KCE และ RATCH
 
บล.ธนชาต ระบุในบทวิเคราะห์ (30 ธ.ค.) ว่า การปรับสูงขึ้นของราคาน้ำมันดิบ Brent มากกว่า 2% และการปรับสูงขึ้นของ Dow Jones +1.1% เมื่อคืนนี้ เป็น Sentiment บวกต่อ SET วันนี้ โดยคาดว่าการฟื้นตัวของหุ้นกลุ่มพลังงาน จะทำให้ SET ปรับสูงขึ้นทดสอบแนวต้าน 1,292 จุด วันนี้ ขณะที่คาดว่ามีแรงซื้อกลุ่มหุ้นที่เป็นเป้าหมายการซื้อของ LTF และหุ้นที่ถูกนำเข้าไปใน SET50 ต่อจากเมื่อวาน
แนะนำ “Selective” หุ้นรายตัว ต่อไป
1) เป้าหมายในการซื้อของกองทุน LTF + SET50: BLA (ทั้ง LTF และ SET50), ADVANC, SCC, SCCC, TASCO, TISCO
2) กลุ่มหุ้นที่ได้รับผลดีจากมาตรการลดหย่อยภาษี 15,000 บาท: COM7 CENTEL BEAUTY HMPRO (มี QH เป็น Indirect Play) ROBINS
3) กลุ่มพลังงาน โดยเน้นโรงกลั่นน้ำมันเป็นหลัก: TOP IRPC
 
บล.แอพเพิล เวลธ์ ระบุในบทวิเคราะห์ (30 ธ.ค.) ประเมินดัชนีเคลื่อนไหวในกรอบแคบระหว่างแนวรับ 1,275-1,280 จุด และแนวต้าน 1,287-1,295 จุด แนะนำลดสัดส่วนหุ้นเสี่ยงสูงและถือเงินสดพักไว้สำหรับทยอยซื้อกลับหุ้นที่มีแนวโน้มแข็งแกร่งอีกครั้งในช่วงต้นปีหน้า เช่น กลุ่มรับเหมาและวัสดุก่อสร้าง STEC-SCC-SEAFCO (+ การลงทุนโครงสร้างพื้นฐานสำหรับปีหน้า) กลุ่มขนส่ง AOT-AAV-BA (+มาตรการกระตุ้นการจับจ่าย ) โรงพยาบาล BDMS-BH (+จำนวนลูกค้าที่เพิ่มขึ้น) ธุรกิจเกี่ยวกับการลงทุนส่งออกต่างประเทศ SMPC และความสวยความงาม BEAUTY
 
บล.โนมูระ พัฒนสิน ระบุในบทวิเคราะห์ (30 ธ.ค.) คาดดัชนีวันนี้แกว่งขึ้นได้ ในกรอบแนวต้าน 1,292/1,300 จุด และแนวรับ 1,278/1,275 จุด รับการรายงานดัชนีความเชื่อมั่นผู้บริโภคของสหรัฐฯ เดือน ธค. ที่ปรับตัวขึ้นอย่างโดดเด่น สะท้อนถึงภาพรวมเศรษฐกิจของสหรัฐยังคงฟื้นตัวได้อย่างแข็งแกร่ง แนะทยอยสะสมหุ้นที่คาดจะ Outperform ช่วงไตรมาสแรกของปี 2559 เลือก ERW, BBL, ROBINS, BRR, LH, CPF เป็น Top Picks
 
บล.ซีไอเอ็มบี (ประเทศไทย) ระบุในบทวิเคราะห์ (30 ธ.ค.) ว่า ดัชนี SET ในช่วงครึ่งแรกของเดือน ม.ค. คาดจะดีดตัวขึ้นอย่างรวดเร็ว จากแรงซื้อของนักลงทุนในประเทศใน 3 กลุ่มที่ลงไปลึกอย่างกลุ่ม ICT ธนาคารและกลุ่มพลังงาน รวมทั้งกลุ่มที่โตจากภายในจากแรงหนุนของตัวเลขเศรษฐกิจภายในและการเก็งงบไตรมาส 4 ปี 2558 ของกลุ่มธนาคารพาณิชย์ ขณะที่แรงกดจากปัจจัยในต่างประเทศ คืองบไตรมาส 4 ปี 2558 ของสหรัฐที่คาดจะออกมาไม่ดี และราคาน้ำมันยังมีสิทธิลงไปต่ำกว่า 35 ดอลลาร์ต่อบารเรล์
ทิศทางดัชนี SET เดือน ม.ค. คาดจะขึ้นไปที่กรอบ 1,340-1,350 จุด (ต่ำสุดที่ 1,270-1,260) จุดแต่อาจถูกกดลงบ้างในช่วงหลังกลางเดือนจากแรงกดของงบหุ้นพลังงานของไทยและงบไตรมาส 4 ปี 2558 ของ S&amp;p 500
กลยุทธ์การลงทุน คือ ให้ซื้อเก็งกำไรหุ้นใหญ่กลุ่ม ธนาคารพาณิชย์ (BAY KTB BBL) รับเหมา (CK ) สื่อสาร (INTUCH DTAC) พลังงาน (PTTGC TOP) หุ้นที่แนะนำ ซื้อ คือ ADVANC CENTEL KBANK STEC วันนี้เราคาดว่าตลาดจะมีการฟื้นตัวตามการฟื้นตัวของราคาน้ำมันและตลาดหุ้นต่างประเทศ นำโดยหุ้นกลุ่มพลังงานและธนาคารพาณิชย์ อย่างไรก็ตาม คาดว่าปริมาณการซื้อขายจะเบาบางเพราะเป็นวันสุดท้ายของปี ให้แนวรับไว้ที่ 1,275-1,280 และแนวต้านที่ 1,287-1,290 จุด
Themes play สำหรับปี 2559: ADVANC BDMS CENTEL EA KCE STEC RATCH